Video: Nuwe musiek uit ‘Die Kontrak 2’ se kraalSamantha Leonard en Dodo Nyoka, die twee finaliste van die sangkompetisie Die Kontrak 2, het pas elkeen ŉ splinternuwe enkelsnit uitgereik. Die wenner van dié kompetisie word binnekort aangewys op die verhoog van die immergewilde Afrikaans is Groot-konsert in Pretoria. Leonard, die donkerkop-sangeres wat voorheen ook aan The Voice SA deelgeneem het, of Nyoka sal een van die dae met Arnold Coleske se gesogte platekontrak wegstap en die kans van ŉ leeftyd kry om ŉ loopbaan in die Suid-Afrikaanse musiekbedryf af te skop. Leonard het deelgeneem in mentor Monique Steyn se span, terwyl Nyoka in mentor Karlien van Jaarsveld se span deelgeneem het. Nyoka se enkelsnit getiteld “Foto’s” is ŉ popliedjie. Leonard se “Net een keer” het ŉ rock-element. Die wenner van Die Kontrak 2 sal op 4 November by Afrikaans is Groot aangekondig word. Kyk hier na Dodo Nyoka en Samantha Leonard se video’s: